CELEX: 62015CN0100
Language: hr
Date: 2015-02-26 00:00:00
Title: Predmet C-100/15 P: Žalba koju je 26. veljače 2015. podnio Netherlands Maritime Technology Association, ranije Scheepsbouw Nederland, protiv presude Općeg suda (sedmo vijeće) od 9. prosinca 2014. u predmetu T-140/13, Netherlands Maritime Technology Association protiv Europske komisije

20.4.2015   
            
            
               HR
            
            
               Službeni list Europske unije
            
            
               C 127/15
            
         Žalba koju je 26. veljače 2015. podnio Netherlands Maritime Technology Association, ranije Scheepsbouw Nederland, protiv presude Općeg suda (sedmo vijeće) od 9. prosinca 2014. u predmetu T-140/13, Netherlands Maritime Technology Association protiv Europske komisije
   (Predmet C-100/15 P)
   (2015/C 127/21)
   Jezik postupka: engleski
   
      Stranke
   
   
      Žalitelj: Netherlands Maritime Technology Association, ranije Scheepsbouw Nederland (zastupnici: K. Struckmann, Rechtsanwalt, G. Forwood, Barrister)
   
      Druge stranke u postupku: Europska komisija, Kraljevina Španjolska
   
      Žalbeni zahtjev
   
   Žalitelj od Suda zahtijeva da:
   
               —
            
            
               ukine presudu protiv koje je podnesena žalba u dijelu u kojem se odbija žaliteljev zahtjev za poništenje odluke;
            
         
               —
            
            
               poništi pobijanu odluku, ili podredno, vrati predmet Općem sudu radi razmatranja pravnih pitanja u skladu s presudom Suda, i
            
         
               —
            
            
               u svakom slučaju, naloži snošenje žaliteljevih troškova, uključujući troškove postupka pred Općim sudom.
            
         
      Žalbeni razlozi i glavni argumenti
   
   Žalitelj tvrdi da je Opći sud počinio pogrešku koja se tiče prava pri razmatranju dostatnosti i potpunosti Komisijinog preliminarnog ispitivanja, posebno stoga jer je:
   
               —
            
            
               propustio pravilno ocijeniti sve argumente koje je žalitelj istaknuo u postupku u prvom stupnju;
            
         
               —
            
            
               počinio očitu pogrešku u ocjeni, i
            
         
               —
            
            
               donio nedostatno i proturječno obrazloženje.
            
         Glavni argumenti mogu se sažeti kako slijedi:
   
               —
            
            
               što se tiče prvog žalbenog razloga, Opći sud je pogrešno protumačio žaliteljeve argumente u vezi sa složenom strukturom novog španjolskog sustava poreznih poticaja na zakup (dalje u tekstu: „novog STL sustava”), njegovom samostalnom provedbom i selektivnosti te tako nije razmotrio da li je u odluci propisno provedena analiza funkcioniranja programa kao cjeline i u vezi s drugim odredbama poreznog propisa i propisa o trgovačkim društvima.
            
         
               —
            
            
               Što se tiče drugog žalbenog razloga, Opći sud je počinio očitu pogrešku u tumačenju odluke što je dovelo do pogrešnog zaključka da je u odluci dostatno procijenjeno na koje će se korisnike primjenjivati novi STL sustav.
            
         
               —
            
            
               Što se tiče trećeg žalbenog razloga, Opći sud nije obrazložio u dostatnoj i suvisloj mjeri zbog čega bi bilo opravdano da se u spornoj odluci Gospodarska interesna udruženja (GIU-i) ne smatraju potencijalnim korisnicima novog STL sustava, niti je definirao referentni okvir za procjenu učinaka te mjere. Nadalje, Opći sud nije u dostatnoj mjeri obrazložio zašto je u spornoj odluci dostatno razjašnjeno kako je novi STL sustav sastavni dio općeg sustava.